ກອງປະຊຸມປະຈໍາປີ ຂອງສະມັດຊາໃຫຍ່ ສປຊ ອັດລົງແລ້ວ (ວີດີໂອກັບສະໄລ໌)
ຄໍາ​ປາ​​ໄສ​ແລະ​ກອງ​ປະຊຸມ ​ຫຼາຍໆ​ບັ້ນ ​ເປັນເວລາ​ນຶ່ງອາທິດ​ນັ້ນ ​ສ່ວນ​ໃຫຍ່ ​​ແມ່ນໄດ້​ສຸມ​ໃສ່​ບັນຫາ​ຕ່າງໆ​ ໃນ​ຂົງ​ເຂດ​ຕາ​ເວັນອອກ​ກາງ ແລະ​ອາ​ຟຣິກາ.
ການອະພິປາຍປະຈໍາປີຂອງສະມັດຊາ ໃຫຍ່ອົງການສະຫະປະຊາຊາດໄດ້ ສິ້ນສຸດລົງເມື່ອວັນຈັນຜ່ານມາ ນີ້ ຄໍາປາໄສແລະກອງປະຊຸມຫຼາຍບັ້ນເປັນ ເວລານຶ່ງອາທິດນັ້ນ ສ່ວນໃຫຍ່ແມ່ນໄດ້ສຸມໃສ່ ບັນຫາຕ່າງໆໃນຂົງເຂດຕາເວັນອອກ ກາງແລະອາຟຣິກາ ໂຮມທັງເລຶ່ອງສາສະໜາອິສລາມ ຂໍ້ຂັດແຍ້ງ ກັນໃນຊີເຣຍ ໂຄງການນີວເຄຼຍຂອງອິຣ່ານ ແລະຄວາມພະຍາຍາມເພື່ອສົ່ງທະຫານ ໄປຊ່ວຍລັດຖະບານປະເທດມາລີ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ໃຊ້ຄໍາປາໄສ ໂດຍສ່ວນໃຫຍ່ຂອງທ່ານ ຮຽກຮ້ອງໃຫ້ບັນດາຜູ້ນໍາອື່ນໆ ຈົ່ງພາກັນອອກປາກອອກສຽງຕໍ່ຕ້ານຄວາມຮຸນແຮງແລະລັດທິຫົວຮຸນແຮງ ລຸນຫລັງທີ່ມີການ ປະທ້ວງຮ້າຍແຮງເຖິງເລືອດຕົກຢາງອອກ ຢູ່ໃນຫຼາຍສິບປະເທດ ອັນສືບເນື່ອງມາຈາກຮູບເງົາສະໝັກຫຼິ້ນທີ່ເຍາະເຍີ້ຍດູໝິ່ນສາສະໜາອິສລາມນັ້ນ ທ່ານໂອບາມາກ່າວວ່າ: ໃນຊ່ວງທີ່ເປັນຄືກັນກັບການສະແດງລະຄອນຫລາຍທີ່ສຸດຂອງກອງປະຊຸມສະມັດຊາໃຫຍ່ນັ້ນ ທ່ານ ເບັນຈາມິນ ເນຕັນຢາຮູ ນາຍົກລັດຖະມົນຕີອີສຣາແອລ ໄດ້ໃຊ້ຮູບແຕ້ມແບບກາຕູນ ຂອງລະເບີດລູກນຶ່ງ ປະກອບຄວາມເຫັນຂອງທ່ານ ເພື່ອພະຍາຍາມເກ້ຍກ່ອມປະຊາຄົມນາໆຊາດ ໃຫ້ເຊື່ອວ່າ ໂຄງການນີວເຄຼຍທີ່ເປັນຂໍ້ຂັດແຍ້ງກັນຂອງອິຣ່ານນັ້ນ ບໍ່ແມ່ນເປັນໄພຂົ່ມຂູ່ຕໍ່ ສະເພາະແຕ່ປະເທດຂອງທ່ານປະເທດດຽວເທົ່ານັ້ນ ແຕ່ຕໍ່ໂລກທັງໝົດ ແລະວ່າ ເວລາທີ່ຈະຢຸດເຊົາອິຣ່ານບໍ່ໃຫ້ສ້າງນີວເຄຼຍນັ້ນ ມັນອາດກໍາລັງຈະໝົດໄປແລ້ວ ທ່ານເນຕັນຢາຮູເວົ້າວ່າ: ການນໍາສະເໜີຂອງທ່ານເນຕັນຢາຮູ ປາກົດວ່າ ໄດ້ບົດບັງຄໍາຮຽກຮ້ອງ ໃນມື້ດຽວກັນຂອງ ປະທານາທິບໍດີປາເເລສຕາຍ ທ່ານ Mahmoud Abbas ທີ່ຂໍໃຫ້ຍົກລະດັບສະຖານະພາບ ຂອງປາແລສຕາຍຂຶ້ນນັ້ນ ນອກນີ້ແລ້ວ ກໍຍັງໄດ້ບົດບັງຄໍາປາໄສ ທີ່ອ່ອນຄວາມແຂງຂັນລົງກ່ວາແຕ່ກ່ອນ ຂອງຜູ້ນໍາອິຣ່ານ ທ່ານ Ahmadinejad ທີ່ໂດຍສ່ວນໃຫຍ່ແລ່ວ ແມ່ນໄດ້ ສຸມໃສ່ການນໍາສະເໜີ ແນວຄິດຂອງທ່ານສໍາລັບການຈັດຕັ້ງລະບົບໃໝ່ຂອງໂລກ ແຕ່ຢ່າງໃດກໍຕາມ ບັນຫາຂັດແຍ້ງໃນຊີເຣຍແມ່ນໄດ້ຢູ່ໃນລະດັບສູງສຸດຂອງວາລະການອະ ພິປາຍກ່ຽວກັບບັນຫານາໆຊາດ ໂດຍທີ່ບັນດາຜູ້ນໍາປະເທດນ້ອຍໃຫຍ່ທັງຫຼາຍ ຕ່າງກໍໄດ້ ຮຽກຮ້ອງໃຫ້ຍຸດຕິການນອງເລືອດ ແລະໃຫ້ເລີ່ມການໂອ້ລົມສົນທະນາກັນ ທ່ານ Walid Mouallem ລັດຖະມົນຕີຕ່າງປະເທດຊີເຣຍ ເປັນຜູ້ນຶ່ງໃນບັນດາຜູ້ກ່າວຄໍາປາໄສໃນຕອນທ້າຍ ຂອງກອງປະຊຸມ ຊຶ່ງໃນຄໍາປາໄສທີ່ມີນາຍພາສາແປເປັນພາສາອັງກິດນັ້ນ ທ່ານໄດ້ຖິ້ມໂທດໃສ່ຫຼາຍໆປະເທດ ສໍາລັບວິກິດການໃນຊີເຣຍ ທ່ານ ມວລເລັມ ເວົ້າວ່າ: ເຫດການຮຸນແຮງໃນພາກເໜືອຂອງປະເທດມາລີ ກໍໄດ້ຖືກຍົກຂຶ້ນມາປຶກສາຫາລືກັນ ໃນ ການພົບປະກັນນອກກອງປະຊຸມສະມັດຊາໃຫຍ່ ໃນກອງປະຊຸມລະດັບສູງບັ້ນນຶ່ງ ຝຣັ່ງແລະສະຫະລັດ ໄດ້ຮຽກຮ້ອງໃຫ້ສະໜັບສະໜຸນການສົ່ງກໍາລັງຮັກສາສັນຕິພາບທີ່ນໍາພາໂດຍສະຫະພາບອາຟຣິກາ ໄປຍັງຂົງເຂດດັ່ງກ່າວ ເພື່ອກອບກູ້ຄວາມເປັນລະບຽບຮຽບຮ້ອຍ ໂດຍກ່າວວ່າ ກຸ່ມຫົວຮຸນແຮງ Tuareg ແລະພວກກໍ່ການຮ້າຍທີ່ເຊື່ອມໂຍງກັບກຸ່ມອາລ ຄາອີດາ ກໍາລັງຂົ່ມຂູ່ທີ່ຈະບ່ອນທໍາລາຍສະຖຽນລະພາບ ໃນທົ່ວເຂດ Sahel ທັງໝົດນັ້ນ